Downloaded from YTS.MX
Official YIFY movies site: YTS.MX
Να η Ιβ στη Λέσχη Παραλίας.
Πάμε να κολυμπήσουμε.
Πατάς το κουμπί από πίσω και σου μιλάει.
Να θυμάστε, μη μολύνετε τις θάλασσες.
Η Ιβ οδηγεί μέχρι το εμπορικό.
Καλώς Ήρθατε Σάνιβεϊλ
Δείτε τι κάνει.
ΕΜΠΟΡΙΚΟ ΚΕΝΤΡΟ
Μ' αρέσουν τα καλά ρούχα.
Τέλειο συνολάκι.
Ν' αγαπάτε τα ζώα, μην τα φοράτε.
Τώρα, ώρα να γυρίσουμε στο Σάνιβεϊλ,
όπου ο ήλιος λάμπει πάντα.
Διάλεξε καριέρα για την Ιβ. Τα κάνει όλα.
Πάρε την Ιβ σπίτι και δες τη να λάμπει, όπως λέει το τραγούδι.
Γίνε αστέρι
Είμαι η Ιβ.
Κι εσύ, η ξεχωριστή μου φίλη.
Ό,τι Βάλει ο Νους σου
ΚΟΥΚΛΕΣ Ιβ ΕΚΠΤΩΣΗ!
Μια τέτοια, ίσως;
Με τίποτα. Δεν θέλω κούκλα.
Θέλω κάτι με μικροτσίπ.
Απίστευτο, Σαμ.
Παλιά άδειαζαν τα ράφια με τις κούκλες.
Τώρα τα παιδιά θέλουν μόνο τεχνολογία.
Πάμε!
Πάλι σου έπεσε η μπάλα.
- Πετάς σαν κορίτσι. - Ελάτε, φτάνει.
Κόφτε το.
Στούαρτ, βγες εκτός. Κι εσύ, Γουέιν.
Άντε παίξε με καμιά κούκλα.
Άντε παράτα μας. Μισώ τις κούκλες όσο μισώ κι εσένα.
Κέισι, αυτή η συμπεριφορά πρέπει να σταματήσει.
Παιχνίδι είναι, έτσι;
Πήγε τρεις η ώρα.
Έχασα πάλι τον αγώνα της Κέισι.
Πάω για ρεκόρ σερί.
Μην είσαι τόσο αυστηρός.
Σίγουρα ξέρει ότι την αγαπάς. Αυτό μετράει.
Ναι, τόσες Κυριακές μάθαινες στην Κέισι να κάνει πάσες,
αντί να τρώμε πίτσα και να βλέπουμε φούτμπολ μαζί.
Πάει καιρός από τότε. Άλλαξαν τα πράγματα.
Έλα να φάμε. Θα σου φτιάξουμε το κέφι.
Όχι, ευχαριστώ, θα φάω εδώ.
Μπεν, εντάξει να θες να γίνεις συνέταιρος,
αλλά δουλεύεις πάρα πολύ.
Τι λες να κάνω τραπέζι αύριο για σένα και την Κέισι;
Χωρίς τόφου, σ' το υπόσχομαι.
Αύριο έχει γενέθλια η Κέισι.
Της υποσχέθηκα να φάμε οι δυο μας.
Τι γλυκό. Ορίστε, είσαι τέλειος μπαμπάς.
Εντάξει. Δώσε στην Κέισι ένα φιλί γενεθλίων από μένα.
- Εντάξει. - Τα λέμε κάτω.
Στρωμένη υπόθεση, φίλε.
Έξι μήνες είναι εδώ και θέλει να σου μαγειρέψει.
Ρίτσι, η Ντρου είναι υπέροχη.
Αλλά δεν είμαι έτοιμος.
Δύο χρόνια το λες αυτό.
Χαλάρωσε, πέρνα λίγο καλά.
Η Κάρεν θα ήθελε να προχωρήσεις.
Για σένα και την Κέισι.
"Ιστοσελίδα Μυστικισμός και Ξόρκια".
"Ανάσταση".
Μυστικισμός & Ξόρκια
Ανάσταση
"Θες να φέρεις πίσω μια ψυχή; Το Βιβλίο των Νεκρών του Χόλκροφτ
θεωρείται πως έχει απόκρυφες δυνάμεις.
Βρες αντίτυπο στο βιβλιοπωλείο της περιοχής σου".
Βρέθηκε Βιβλιοπωλείο
"Γυρισμένες Σελίδες".
Δουλεύουμε κι οι δύο ως αργά.
Τι κάνεις;
Τίποτα, σερφάρω.
Καληνύχτα.
Έπρεπε να έρθω.
Συγγνώμη.
Έχεις εξαντλήσει τις συγγνώμες σου.
Κερδίσατε;
Παίζουμε στο πρωτάθλημα την Τετάρτη.
Συγχαρητήρια.
Ξέρω, υπόσχεσαι ότι θα έρθεις.
Κέισι, το ξέρω ότι...
είναι δύσκολο να to καταλάβεις, αλλά είναι σημαντικό να γίνω συνέταιρος.
- Και για τους δυο μας. - Καταλαβαίνω. Δεν είμαι πια παιδί.
Το ξέρω.
Αύριο θα φάμε μαζί, σωστά;
Τι λες να περάσουμε μαζί την Κυριακή;
Οι δυο μας στα γενέθλιά σου.
- Εντάξει; - Ναι, μπαμπά.
Μπαμπά,
όλα γίνονται για κάποιο λόγο;
Καμιά φορά...
συμβαίνουν απλώς πράγματα.
Καληνύχτα.
Καληνύχτα, μπαμπά.
Είδες τα παπούτσια στο εμπορικό;
- Ναι, είναι τέλεια. - Πολύ κουλ.
Μην κοιτάξετε, αλλά έρχεται η μονόχνωτη.
Μιλάς άσχημα.
Από τότε που πέθανε η μαμά της, μας αγνοεί.
Ναι, γιατί δεν το ξεπερνάει;
Κέισι.
Πάμε στο εμπορικό. Θες να έρθεις;
Όχι, ευχαριστώ.
Γιατί δεν μας κάνεις πια παρέα;
Σάρα, η ζωή δεν είναι μόνο ψώνια.
Γυρισμένες Σελίδες Σπάνια και Ασυνήθιστα Βιβλία
Παγκόσμιες Εκδόσεις, 1821.
Εντάξει. Μπορείτε να το φέρετε...
Τέλεια.
Εντάξει.
Άρα, όχι σύντομα;
Μεταφυσική & Αποκρυφισμός
Εντάξει.
Ναι.
Ο πελάτης μου ψάχνει αυτήν την έκδοση.
Το Βιβλίο των Νεκρών του Χόλκροφτ
Εκατόν πενήντα.
Εξήντα τρία.
Αυτή ήταν η ημερομηνία;
Όχι;
ΧΡΩΣΤΑΩ 87 ΔΟΛ.
Σιγά μην την ξαναδώ.
Ανάσταση Χαμένης Ζωτικής Δύναμης
"Ανάσταση χαμένης ζωτικής δύναμης.
Τώρα μπορείτε να καλέσετε μια ζωτική δύναμη.
Ο μεσάζοντας πρέπει να ακολουθεί πιστά κάθε βήμα.
Βήμα πρώτο, ετοιμάστε τον βωμό".
Κάνε μια ευχή πριν αυτοκαταστραφεί.
Ελπίζω να πραγματοποιηθούν όλες σου οι ευχές.
Η αγαπημένη σου, διπλή σοκολάτα.
Σοκολάτα απ' έξω και σοκολάτα από μέσα.
Για δες.
- Μπαμπά, ξέρεις τι ευχήθηκα; - Τι;
- Να γυρίσει με κάποιο τρόπο η μαμά. - Κέισι...
Μπορεί να πιάσει.
- Τα βιβλία λένε... - Κέισι.
Νομίζω πως το συζητήσαμε αυτό.
Άσε αυτά τα σκουπίδια.
Κοίτα,
κι εγώ θα ήθελα να υπήρχε μαγεία, αλλά δεν είναι έτσι η ζωή.
Ο δρ Τζέικομπ δεν είπε να δεχόμαστε την πραγματικότητα;
Σιγά, ο τσαρλατάνος που βρωμάει η ανάσα του.
Βοηθάει δυστυχισμένους ανθρώπους να γίνουν ξανά χαρούμενοι.
- Ας μην πούμε ξανά γι' αυτά. - Ποτέ δεν θες να μιλάς για τη μαμά.
Να σου πω, ξέρεις τι βρήκα χθες;
Εισιτήρια για το Σούπερ Μπόουλ. Θυμάσαι; Γκριν Μπέι εναντίον Νιου Ίνγκλαντ;
Όλοι στις κερκίδες ήταν όρθιοι.
Η μαμά φώναζε τόσο, που έκλεισε ο λαιμός της.
Θυμάσαι τον τύπο που φώναζε "Κάτω οι μπροστινοί";
Αλλά δεν σε κατέβασα απ' τους ώμους μου.
Όχι.
Περάσαμε υπέροχα, έτσι;
Ναι.
- Γεια. - Γεια.
Συγγνώμη που ήρθα έτσι. Ξέχασες τις ερωτήσεις για την κατάθεση.
- Θα κοιτούσες το προσχέδιό μου. - Ναι, σωστά.
Δεν θα σε ενοχλούσα, αλλά ο Φιλ το θέλει τη Δευτέρα.
Κανένα πρόβλημα.
Μπορώ να το κάνω και τώρα. Έλα μέσα.
Χρόνια πολλά, γλυκιά μου.
Δεν κρατήθηκα.
Μη με σκοτώσεις.
Για φαντάσου. Μια κούκλα.
Όχι οποιαδήποτε κούκλα.
Μπορώ;
Είναι πολύ ξεχωριστή κούκλα.
Αυτή είναι η Ιβ.
Έχει πολύ σοφιστικέ στιλ, συμφωνείς;
Πάμε στο εμπορικό. Είσαι η ξεχωριστή μου φίλη.
Το καλό είναι ότι είναι αριθμημένη, σαν έργο τέχνης.
Είναι συλλεκτική.
Κοίτα, γράφει
"Με πιστοποιητικό γνησιότητας μέσα".
Τι λες, Κέις;
- Ναι, είναι μεγάλη... - Δεξιοτεχνία.
Είσαι μεγάλη για κούκλες, αλλά εγώ έκανα συλλογή στην ηλικία σου.
Ευχαριστώ, Ντρου. Θα τη βάλω σε ένα ξεχωριστό μέρος.
Μάλλον δεν ήταν καλή ιδέα.
Έλα τώρα, της άρεσε πολύ.
"Ένα υπόλειμμα του αντικειμένου που θα μεταμορφωθεί πρέπει να τοποθετηθεί
στο κέντρο του βωμού, στο ισχυρότερο σημείο μεσημβρινού".
Η βούρτσα της μαμάς.
Μαμά, μ' έμαθες να μην τα παρατάω ποτέ. Ήσουν πάντα εκεί για μένα.
Να είσαι δίπλα μου άλλη μια φορά.
"Τώρα μπορείτε να ξεκινήσετε με το ξόρκι,
αλλά με σύνεση, γιατί θα λειτουργήσει μόνο μία φορά".
Κέισι, ακόμα ξύπνια είσαι;
Πέρασε.
Γεια. Ήθελα να σου πω καληνύχτα.
Καληνύχτα.
Τι ωραίο δωμάτιο.
Πόσα τρόπαια έχεις, Κέισι.
Όχι! Όχι!
Συγγνώμη. Να σε βοηθήσω.
Όχι, μην αγγίζεις τίποτα!
Τώρα πρέπει να τα καθαρίσω όλα αυτά.
Συγγνώμη, Κέισι.
Για δες.
Καλύτερα έτσι.
Τι κάνεις στα πράγματά μου;
Συγγνώμη.
- Ελπίζω να πέρασες καλά στα γενέθλιά σου. - Ευχαριστώ.
- Καληνύχτα. - Καληνύχτα.
"Επαναλάβετε το ξόρκι μέχρι να ολοκληρωθεί η μεταμόρφωση".
Μαμά.
Να ξέρεις, κυρά μου, έκανα 20 χόουμ ραν πέρσι.
Ιβ
Ένα λεπτό. Δεν μπορεί.
Είμαι η Ιβ. Κι εσύ, η ξεχωριστή μου φίλη.
Τι έγινε;
Λυγίζουν οι αστράγαλοί μου.
Μπορώ να κουνηθώ.
Δεν είναι δυνατόν.
Ονειρεύομαι. Δεν συμβαίνει αυτό.
Ποια είσαι εσύ;
Πού είμαι;
Ωχ, όχι, τι έκανα;
Τι έπαθε η τσάντα μου;
Είναι καταστροφή.
Ήταν η μόνη μου ευκαιρία. Δεν θα τη φέρω ποτέ πίσω.
Ποια να φέρεις πίσω;
Τη μαμά μου. Εσύ ζεις αντί γι' αυτήν.
Ζω;
Ναι.
Αυτό είναι.
Είμαι ζωντανή.
Γιατί νιώθω σαν να είμαι σε κακή ταινία τρόμου;
Αντιστροφή ξορκιών. Να το.
"Τα ξόρκια γίνονται μόνιμα με τη δύση του ήλιου την τέταρτη μέρα.
Για αντιστροφή, δείτε τον δεύτερο τόμο, την Αφύπνιση".
Δεύτερο τόμο;
ΠΡΩΤΟΣ ΤΌΜΟΣ
Κέις; Ξύπνησες;
Μπαμπά, περίμενε.
Μην μπεις. Ντύνομαι.
Ποιος είναι αυτός;
Τι;
Τίποτα.
Θα περάσουμε τη μέρα μαζί.
Ναι, αλλά δεν χρειάζεται. Θα έχεις πολλή δουλειά.
Όχι, εντάξει.
Άφησα κενή όλη τη μέρα. Πάω για ψώνια. Θέλεις κάτι;
- Ένα μπανάνα σπλιτ; - Τι;
- Τι είπες; - "Στο καλό", είπα.
Δεν θέλω τίποτα. Με την ησυχία σου.
Την έβαψα.
Αν το μάθει ο μπαμπάς, θα με στείλει πάλι στον ψυχίατρο.
Ροκ μουσική!
Όχι! Κλείσ' το!
Οι εικόνες κουνιούνται!
Είναι φανταστικό.
Σαν το Σάνιβεϊλ, μόνο που όλα δουλεύουν.
Πού είναι τα ρούχα μου; Τα αξεσουάρ μου; Το μπαούλο μου;
Δεν έχεις ρούχα, αξεσουάρ ούτε μπαούλο.
Φυσικά και έχω.
Η Ιβ δεν πάει πουθενά χωρίς αυτά. Κάπου εδώ θα είναι.
Ακόμα δεν καταλαβαίνεις.
Έχει γίνει μεγάλο λάθος και σε γυρίζω πίσω.
Πίσω;
Δεν μπορείς.
Κάτσε και θα δεις.
Μόλις πάρω τον δεύτερο τόμο, την πλαστίκωσες.
Όλα είναι τόσο μεγάλα και φωτεινά.
Προσοχή. Περνάω.
Και γρήγορα.
Περίμενε.
- Τι αίσθηση είναι αυτή; - Μα τι λες;
Τι;
Τι κάνεις;
Τριαντάφυλλα.
Μυρίζω.
Τι είναι αυτά;
Αυτός ο κόσμος μυρίζει υπέροχα.
Ίσως όχι όλος ο κόσμος.
Έλα.
Με συγχωρείτε. Αυτό είναι το σπίτι όλων. Κρατήστε το καθαρό.
Την είδες αστυνομία.
Απίστευτο.
Είναι λάθος να πετάμε σκουπίδια. Πήρε ένα πολύτιμο μάθημα.
Πάμε.
Κέις, γύρισα.
Κέις;
Κέισι, πιο σιγά.
Σε τέσσερις μέρες, θα μείνεις για πάντα. Θα πάρουμε το βιβλίο.
Εδώ είναι.
Ζήτα τα Βιβλία των Νεκρών του Χόλκροφτ,
Δεύτερος Τόμος: Αφυπνίσεις.
Εγώ θα μείνω εδώ.
Αφυπνίσεις; Δεν μου φαίνεται για βιβλίο πριν τον ύπνο.
Για σένα, είναι.
Μπορώ να βοηθήσω;
Αυτός είναι ο δεύτερος τόμος; Η Αφύπνιση;
Δεν τον έλαβα ποτέ.
Είχα τον πρώτο τόμο μέχρι χθες. Τον πήρε μια κοπέλα.
Ξέρω ποια είναι.
Εκεί είναι.
Εσύ είσαι που...
Στάσου! Σταμάτα!
- Κέισι, περίμενε! - Σταματήστε την!
Πάρτε την αστυνομία!
- Πρόσεχε! - Συγγνώμη!
Κέισι;
Κέισι!
Είσαι καλά;
Κέισι, είσαι καλά;
Γιατί έτρεξες μπροστά στο φορτηγό;
Παραλίγο να πάθω ανακοπή.
Συγγνώμη.
Τι κάνεις εδώ;
Επέστρεφα το βιβλίο που βρήκα στο δωμάτιό σου.
Εσύ κι εγώ θα κάνουμε μια σοβαρή συζήτηση, νεαρή μου.
Ευχαριστώ. Έσωσες τη ζωή της κόρης μου.
Δεν ήταν τίποτα. Έχω κάνει αστυνομικός.
Μπεν Στούαρτ. Πώς σε λένε;
Ιβ.
Η κόρη μου, η Κέισι.
Μπεν. Τι ωραίο όνομα.
Και πολύ καλός άντρας.
Όλοι οι άντρες εδώ είναι όμορφοι σαν εσένα;
Κέισι!
Κέισι;
Μ' ακούς;
Κέισι.
Μπαμπά; Τι έγινε;
Λιποθύμησες.
Είδα απαίσιο εφιάλτη.
Ήταν μια κούκλα που ζωντάνεψε
- και ήταν... - Γεια, Κέισι.
Έλα, ηρέμησε. Όλα καλά.
Αυτό θα σε κάνει να λάμψεις.
Αυτή είναι η Ιβ. Αυτή σταμάτησε το φορτηγό.
Χωρίς εκείνη, μπορεί να μη ζούσες.
Τι ειρωνεία.
Ήρθε για να φροντίσει να είσαι καλά.
Έχει εκπαιδευτεί ως γιατρός.
Είσαι καλά;
Ναι. Απλώς δυσκολεύομαι να τα καταπιώ όλα αυτά.
Ευχαριστώ και πάλι. Δεν ξέρω πώς να σ' το ξεπληρώσουμε.
Δεν ήταν τίποτα.
Αφού ξεκουραστεί η Κέισι, να σε πάμε κάπου;
Πάμε στο εμπορικό.
Τέλειο αυτό το αμάξι.
Εγώ έχω ένα πορτοκαλί, αλλά θέλει σπρώξιμο.
Είχα ένα τέτοιο. Δεν ερχόταν η οδική βοήθεια.
Τι είναι όλα αυτά τα κουμπιά;
Μην τα πιάνεις.
Σταμάτα.
Αυτό τι κάνει;
Είναι τέλειο.
Ωραία είναι. Έχω χρόνια να κατεβάσω την κουκούλα.
Έχει πολλή πλάκα.
Ιβ. Καλύτερα να βάλεις τη ζώνη σου.
Καλά λες. Προέχει η ασφάλεια.
- Γεια. - Γεια σου, μαμά.
Όλα είναι πανέμορφα εδώ.
Ακόμα και οι άνθρωποι.
Καμιά φορά, δύσκολα ξεχωρίζεις το αληθινό από το πλαστικό.
Όλα είναι πλαστικά στα μέρη μου.
- Πού, δηλαδή; - Στο Σάνιβεϊλ.
Σάνιβεϊλ. Δεν το ξέρω.
Πόσο καιρό είσαι εδώ;
Μόλις έφτασα.
Ήταν απόφαση της τελευταίας στιγμής.
Και πόσο θα μείνεις;
Δεν ξέρω. Δεν ξέρω καν πού μένω.
Τα ρούχα και τα αξεσουάρ μου δεν έχουν έρθει ακόμα,
αλλά πιστεύω πως θα έρθουν σύντομα.
Μην είσαι σίγουρη.
Δεν έχουν κυλιόμενες σκάλες στο Σάνιβεϊλ, έτσι;
Είναι τέλειο. Αυτό χρειάζομαι.
Η πιστωτική μου είναι με τα πράγματά μου.
Με όλο το θάρρος,
λόγω της κατάστασης, να σου δανείσω μερικά χρήματα
και να μου τα δώσεις όταν έρθουν τα πράγματά σου;
Μπαμπά!
Μπεν, είσαι υπέροχος. Σ' ευχαριστώ πολύ.
Όσο για το πού θα μείνεις...
- Στάσου! Δεν σκέφτεσαι να... - Έχουμε ξενώνα.
Μείνε εκεί λίγες μέρες, μέχρι να σκεφτείς τι θα κάνεις.
Αλήθεια; Ευχαριστώ πολύ.
Μπαμπά, δεν μπορείς. Το παλιό ατελιέ της μαμάς.
Περίμενε, αγάπη μου.
Γεια.
- Τι προσπαθείς να κάνεις; - Πρέπει να μείνω κάπου.
Βρες κάνα κουκλόσπιτο.
Μα τότε δεν θα μένω με τους ξεχωριστούς μου φίλους.
Θα πρέπει να το αναβάλουμε.
- Μπαμπά, έλα. - Έρχομαι αμέσως.
Με συγχωρείτε. Να αγαπάτε τα ζώα, μην τα φοράτε.
- Κέισι. - Επιτέλους.
Δεν έχει πλάκα; Να κάνουμε αυτό που ξέρουμε ως κορίτσια;
Ως κορίτσια;
Από πότε ψωνίζουμε μαζί;
Θα είσαι πολύ κουλ.
Δεν θα το φορούσα, κι ας με πλήρωνες.
Αρχίζεις να μ' εκνευρίζεις.
- Να ευχαριστήσω την Ντρου. - Ποια Ντρου;
Δουλεύει με τον μπαμπά μου.
Μου χάρισε εσένα για τα γενέθλιά μου.
Δεν έπρεπε να είχα ανοίξει το δώρο.
Κοίτα εκεί.
Εντάξει. Ντύσε με.
Αυτό ήταν. Φεύγω από δω.
Κέισι.
Η Ιβ δεν έχει ντυθεί ποτέ μόνη της.
Υπερβολή.
ΙΤΑΛΙΚΟ ΕΣΤΙΑΤΟΡΙΟ
Δεν μπορώ να διαβάσω.
Ναι. Όλα είναι στα ιταλικά.
Μεταφράζουν μόνο τις τιμές. Όλα είναι καλά, όμως.
Μπορώ να παραγγείλω εγώ για σένα.
Γεια σου, Αντόνιο. Η Ιβ κι εγώ θα πάρουμε το πιάτο ημέρας.
Και, Κέις; Σπαγγέτι;
Εντάξει.
- Φοβερό. Αληθινό φαγητό. - Ακριβώς.
Αυτό μ' αρέσει σ' αυτό το μέρος. Τίποτα από αυτά τα μοντέρνα.
Είναι υπέροχο.
Έχουν καλό ψωμί εδώ. Θέλεις λίγο βούτυρο;
Πού να δοκιμάσεις τα λινγκουίνι.
Μάλλον το Σάνιβεϊλ δεν είναι παγκόσμια πρωτεύουσα της εστίασης.
Πού είναι, είπαμε;
Ναι, ψοφάω να μάθω.
Είναι μια τέλεια μικρή πόλη,
ακριβώς στη μέση της Αμερικής, όπου ο ήλιος πάντα λάμπει.
- Και τι κάνεις εκεί; - Κάνω τα πάντα.
Είμαι αστυνομικός, γιατρός, υπάλληλος.
Όλα αυτά;
Κι εγώ δεν βρίσκω ούτε καλή γραμματέα.
Μόλις απέλυσα την τέταρτη αυτόν τον μήνα.
Είμαι φοβερή γραμματέας. Δακτυλογραφώ και αρχειοθετώ.
Και ξέρω από υπολογιστές. Είναι απαραίτητο πλέον.
Αλήθεια; Χειρίζεσαι Apple ή Windows;
Και τα δύο. Λατρεύω τα μήλα.
Δεν ξέρω αν ενδιαφέρεσαι,
αλλά χρειάζομαι βοήθεια αύριο.
- Μπαμπά, δεν μπορεί. - Φυσικά και θα βοηθήσω.
Τέλεια.
Μπεν, αν και κάνω τόσα πολλά,
στόχος μου είναι να βοηθάω τα κορίτσια.
Αναδεικνύω τα θετικά των γυναικών.
Όλα τα κορίτσια πρέπει να ξέρουν ότι όλα είναι πιθανά.
Η γυναίκα μου το πίστευε.
Έχεις παντρευτεί ποτέ;
Όχι.
Κρίμα, γιατί μου πάει πολύ το νυφικό.
Οι άντρες στην πατρίδα είναι όμορφοι, αλλά πολύ σφιγμένοι.
Είσαι ο πιο ενδιαφέρων άντρας που έχω γνωρίσει.
Πρέπει να βγαίνεις περισσότερο.
Μπαμπά, δεν έχεις δουλειά;
Όχι, είμαι δικός σου σήμερα.
Με συγχωρείτε ένα λεπτό;
Επιστρέφω αμέσως.
Ο μπαμπάς σου είναι πολύ πιο ωραίος από αυτούς στο Σάνιβεϊλ.
Μείνε μακριά του, εντάξει;
Γιατί; Του αρέσω.
Δεν γίνεται να του αρέσεις. Είσαι κούκλα.
Όχι πια.
Καλώς ήρθατε
"Βιβλιοπωλείο Γυρισμένες Σελίδες. Εισάγετε όνομα βιβλίου".
Το Βιβλίο των Νεκρών του Χόλκροφτ,
Δεύτερος Τόμος.
"Αναμένεται σε μια βδομάδα". Μια βδομάδα; Έχω μόνο τρεις μέρες.
Πάμε να φύγουμε.
Μόνο εσύ κι εγώ. Αυτό δεν θέλεις;
Στη συνέχεια στο Κανάλι Αγορών,
απολαύστε τα καλύτερα ρούχα, κοσμήματα, παπούτσια και οικιακά είδη.
Καθίστε, χαλαρώστε,
και με το πάτημα ενός κουμπιού, επιλέξτε ό,τι επιθυμείτε.
Μπαμπά;
Ναι, Κέις.
Πρέπει να σου πω κάτι.
Αλλά μάλλον δεν θα με πιστέψεις.
Πολύ αδύναμη έναρξη αγόρευσης, συνήγορε.
Θυμάσαι το βιβλίο;
Είχε ένα ξόρκι. Το χρησιμοποίησα και έπιασε.
Τι εννοείς, έπιασε;
Προσπάθησα να φέρω πίσω τη μαμά.
Το ξόρκι έπιασε, αλλά όχι στη μαμά.
Εκείνη την κούκλα που μου δώσατε, ζωντάνεψα αυτήν.
Μπαμπά, η Ιβ είναι κούκλα.
Κέισι...
Το 'ξερα ότι δεν θα με πίστευες!
Όλα όσα σου είπε είναι ψέματα.
Δεν ξέρεις το Σάνιβεϊλ επειδή δεν υπάρχει.
- Πολλές πόλεις δεν ξέρω. - Δεν σε παραξενεύει
που μοιάζει με την κούκλα, μιλάει σαν αυτήν, έχει το ίδιο όνομα;
Πολλές γυναίκες έχουν αυτό το όνομα.
Και παραδέχομαι πως, καμιά φορά,
είναι λίγο... παράξενη.
Αλλά έχει κάτι πολύ γλυκό.
Σου λέω την αλήθεια.
- Γιατί δεν με πιστεύεις; - Μου ζητάς να πιστέψω
ότι μια κούκλα ζωντάνεψε.
Είναι αλήθεια! Θα το αποδείξω.
"Πιστοποιητικό γνησιότητας.
Αριθμός καταλόγου A-4618".
Γεια σου, Έλεν. Από δω η Ιβ.
- Προσωρινή βοηθός μου σήμερα. - Γεια.
- Από ποιο πρακτορείο είσαι; - Δεν είναι από δω.
Βοήθησέ τη να μάθει τα κατατόπια
και να τη στείλεις μέσα μετά, παρακαλώ.
Εντάξει.
Χρειάζομαι στοιχεία για το μητρώο υπαλλήλων.
Επώνυμο;
Δεν έχω.
- Διεύθυνση; - Μέιπλ Λέιν 1, Σάνιβεϊλ.
Σάνιβεϊλ;
Σε ποια πολιτεία;
Στην πολιτεία της λιακάδας.
Στη Φλόριντα.
Προηγούμενη θέση;
Καθιστή;
Εννοώ, πού ήταν η τελευταία σου δουλειά;
Βοηθούσα στο διαστημικό λεωφορείο.
Επιτέλους, κάποια που ξέρει τι κάνει.
Μπεν, είμαι έτοιμη.
Εμπρός;
Το φαξ ήταν.
Ξέρω, κάθε γραφείο είναι διαφορετικό. Το φαξ είναι εδώ.
Το τηλέφωνο έχει ακουστικά.
Ο υπολογιστής είναι συνδεδεμένος με όλους τους σταθμούς.
Μπεν, έχει πολλή πλάκα.
Δακτυλογράφησε τις επιστολές. Βάλ' τες στον φάκελο επιστολών.
Αν έχεις απορίες, θα είμαι εδώ.
Εντάξει.
ΑΠΟΡΡΗΤΟ
ΔΙΑΓΡΑΦΗ ΦΑΚΕΛΟΥ;
ΔΟΥΛΕΙΕΣ
ΠΝΕΥΜΑΤΙΚΑ ΔΙΚΑΙΩΜΑΤΑ
ΕΚΚΡΕΜΟΤΗΤΕΣ
Γεια σου.
Θες βοήθεια;
Όχι. Η Ιβ κάνει τα πάντα.
Ναι... Μπορώ;
Δεν θα το ήθελε ο Μπεν.
ΕΠΑΝΑΦΟΡΑ ΟΛΩΝ
Ορίστε.
Για να είμαστε σίγουροι.
Δύσκολα είναι σε νέα δουλειά.
Ναι. Είναι σημαντικό να κάνεις καλή εντύπωση την πρώτη μέρα.
Ναι, είναι.
Ρίτσαρντ Άκερμαν.
- Κι εσύ; - Ιβ. Είμαι αστέρι.
"Αστροφεγγιά, λαμπρό αστέρι. Πόσο θα 'θελα, μακάρι να μπορούσα".
Ιβ, έχω λίγο χρόνο.
Αν θέλεις, μπορώ να σου δώσω μερικές συμβουλές.
Αλήθεια;
Η Ιβ δεν λέει όχι στη μάθηση.
Ιβ;
Μπορείς να έρθεις λίγο, σε παρακαλώ;
Εκεί μέσα;
Ιβ;
Πλάκα έχεις.
Το κουμπί ομιλίας είναι αριστερά.
Ρίτσι, αυτή είναι η Ιβ.
- Ρίτσι; - Τι;
Η Ιβ, που σου έλεγα.
Που μένει στον ξενώνα.
Ώστε εσύ είσαι.
Ιβ, μπορείς να έρθεις στο γραφείο μου;
Φυσικά.
Το μάθημα αναβάλλεται λόγω βροχής.
Εντάξει. Θα βάλω το φανταχτερό αδιάβροχό μου.
- Ανυπομονώ. - Ναι.
Ναι.
Προχώρησες για τα καλά, βλέπω.
Δεν ξέρω τι νομίζεις, αλλά δεν συμβαίνει τίποτα.
Αλήθεια;
- Ναι. - Ακόμα καλύτερα.
Άρα, αν της ζητήσω να πάμε στο πάρτι της εταιρίας απόψε...
Ρίτσι, δεν βγαίνω μαζί της.
Πες της το, εδώ θα είναι όλη μέρα.
Είσαι κι ο πρώτος, Μπεν. Κι ο πρώτος!
Ιβ, σου έχω αρχεία προς ταξινόμηση.
- Τι έπαθες; - Τράβηξα τον αυχένα μου.
- Να το φτιάξω. - Όχι, όχι.
Αλήθεια, δεν πειράζει. Δεν...
Μη μου πεις, έχεις κάνει και μασέζ.
Ειδική στη μασαζοθεραπεία.
Ίσως δεν αρμόζει στον χώρο εργασίας...
Μη μιλάς.
Κάτσε αναπαυτικά, χαλάρωσε.
- Μπεν; - Γεια σου, Ντρου.
Γεια.
- Είναι 10:30. Μήπως να έρθω... - Όχι. Δεν πειράζει.
Ντρου Μακντόναλντ, η Ιβ. Ιβ, η Ντρου.
Είναι προσωρινή γραμματέας.
Ώστε εσύ είσαι η Ντρου. Χαίρω πολύ.
Κάτι μου θυμίζεις. Έχουμε γνωριστεί;
Στον αθλητικό σύλλογο; Στη γιόγκα;
Όχι.
Το βρήκα. Στη Νομική.
Η Ιβ είναι από άλλη πόλη.
Φοβερή ιστορία. Θα σου τα πω.
Ιβ, πρέπει να φύγω.
Θα πω στην Έλεν να σου δείξει τι να κάνεις.
Σίγουρα είσαι εντάξει με όλα αυτά;
Μπεν, μην ανησυχείς. Θα τα φροντίσω όλα.
Εντάξει. Ευχαριστώ.
Η Ιβ μπορεί να κάνει τα πάντα!
Πρόγραμμα Ανακύκλωσης
Η ανακύκλωση σώζει τον πλανήτη.
Ποιος είναι αυτός ο πλανήτης;
Το νύχι μου.
Χάλασα!
Δεν θα με πετάξεις, έτσι;
Κάθισε.
Φρανσίν.
Θα καλέσεις ένα ταξί για τη δεσποινίδα Ιβ;
Δεν καταλαβαίνω.
Στα μέρη μου, είμαι η τέλεια γραμματέας.
Η Ιβ δεν αποτυγχάνει ποτέ.
Κοίτα, γλυκιά μου. Δεν μπορούμε να πετυχαίνουμε στα πάντα.
Ο καθένας έχει το ταλέντο του.
Τη μισή ομορφιά σου να 'χα...
Είναι ένας στο γραφείο που δεν μου ρίχνει ούτε ματιά.
Τι;
Έλεν, χρειάζεσαι μόνο λίγο μέικαπ. Έχεις υπέροχο δέρμα.
Λίγο ρουζ στα μάγουλα
να αναδείξει το φυσικό σου χρώμα.
Για να δούμε.
Με έκανες άλλη γυναίκα.
Ήρθε το ταξί.
Έλεν, εσύ είσαι;
Φρανσίν, θέλω να γνωρίσεις κάποια.
Γεια.
Ό,τι Βάλει ο Νους σου
Μπορώ να σας βοηθήσω;
Το ελπίζω. Πήρα μια κούκλα Ιβ και έχει πιστοποιητικό.
Τι σημαίνει;
Είναι εγγύηση ότι έχεις αυθεντική κούκλα Ιβ.
Κάθε κούκλα έχει δικό της αριθμό στο πιστοποιητικό.
Καθώς και εδώ.
Όλες οι κούκλες το έχουν αυτό;
Ναι. Δεν βγαίνει ποτέ.
Είναι η απόδειξη ότι έχεις αυθεντική, γνήσια Ιβ.
Σε τσάκωσα, Δεσποινίς Στραφταλιστή.
Γεια σου, Κέισι.
Σου αρέσουν τα κόκκινα νύχια μου;
Τι κάνεις εκεί;
Βρίσκω την απόδειξη που θέλω.
Πειστήριο Α. Όταν το δει ο μπαμπάς μου, χαιρετίσματα.
Μην του το δείξουμε ακόμα.
Άσ' το για μετά από απόψε.
Τι είναι απόψε;
Θα πάω στο πάρτι του μπαμπά σου. Με κάλεσε ο Ρίτσαρντ.
Τι; Δεν γίνεται να πας σε πάρτι.
Γιατί; Αφού αυτό κάνω.
Εξάλλου, Κέισι, να μη διασκεδάσω λίγο;
Δεν σταματάς με τίποτα, έτσι;
Το ότι είσαι όμορφη δεν σημαίνει πως γίνεται ό,τι θες.
Οι μέρες σου είναι μετρημένες.
ΚΛΑΜΠ ΜΠΟΡΝΤΕΡΛΑΪΝ
Ώστε κι εσύ εδώ.
- Γεια, Ντρου. - Γεια.
Είσαι κούκλα.
- Ευχαριστώ. - Ναι.
Ο Ρίτσι δεν χάνει χρόνο, έτσι;
Όχι, δεν χάνει.
Ελπίζω να είναι καλύτερη στην αυτοάμυνα απ' ό,τι στη γραμματεία.
Έμαθα ότι έκανε άνω κάτω το γραφείο.
Το ξέρω, αλλά για κάποιον λόγο, η Έλεν λέει τα καλύτερα γι' αυτήν.
Είναι πολύ πιο συναρπαστικό από τον χορό της Ιβ στο Σάνιβεϊλ.
Ξέρουν τι φτιάχνουν στο Σάνιβεϊλ.
Εμένα; Δεν φτιάχτηκα εκεί.
- Αλλά πού; - Στην Ινδονησία, αλλά συσκευάστηκα εδώ.
Σου έφερα παντς.
Καλό.
Είσαι αχαλίνωτη.
Ρίτσι.
Ωχ, το ζεύγος Βαρεμάρα.
Πώς είσαι;
Ακόμα χρεώνεις όσους χαιρετάς στα πάρτι;
Για σένα θα κάνω μια εξαίρεση.
Τζον, Σούζαν, από δω η Ιβ.
Χαίρω πολύ, κύριε Βαρεμάρα.
Κυρία Βαρεμάρα.
Ιβ, είσαι δικηγόρος;
Ήμουν.
Και τι κάνεις τώρα;
Εξαρτάται απ' το τι φοράω.
Αν δεν σε ήξερα, θα ορκιζόμουν ότι υπαγορεύεις μια σύνοψη.
Συγγνώμη.
Μπορούμε να κάνουμε τον κόσμο καλύτερο. Η Ιβ νοιάζεται για τη φτώχεια
και την πείνα.
Είμαι ιδανικό πρότυπο για τα κορίτσια.
Γιατί έφυγαν; Όλοι αγαπούν την Ιβ.
Είσαι πανέξυπνη. Τους ξεφορτώθηκες.
- Γεια. - Γεια.
- Γεια σας. - Γεια.
Γεια σου, Μπεν.
Ιβ.
Περνάς καλά;
Πρέπει να χορέψεις μαζί μου.
- Ρίτσι, σε πειράζει; - Όχι, πήγαινε.
Εντάξει, έλα.
Χαλάρωσε.
Δεν καταλαβαίνω. Είμαι η καλύτερη χορεύτρια στο Σάνιβεϊλ.
Άκου τη μουσική.
Αυτό είναι.
- Πω πω. - Βλέπεις; Το 'χεις.
Παρακολουθώ.
Πώς να τη συναγωνιστεί κάποια;
Δεν είναι το κάτι άλλο; Φοβεροί οι Ινδονήσιοι.
Πώς το κάνεις;
Ποιο;
Όποτε είμαι μαζί σου, ξεχνάω τη δουλειά, την πίεση, τους πελάτες.
Τα σκέφτεσαι πάρα πολύ αυτά. Στη ζωή, πρέπει να περνάς καλά.
Πιστεύεις στ' αλήθεια ότι είναι τόσο απλό, ε;
Τέλος χρόνου, φίλε.
Ρίτσι.
Πήγες πολύ καλά. Πού έμαθες να χορεύεις έτσι;
Ο Μπεν είναι πολύ καλό παιδί.
Υπερβολικά καλό.
Αν έμενες μ' εμένα, δεν θα σε άφηνα να βγεις.
Είσαι και σε φοβερή φόρμα.
Με τόσα που κάνεις, πού βρίσκεις χρόνο για γυμναστική;
Είναι σημαντικό να γυμνάζεσαι. Ξέρεις ότι είμαι ανατομικά σωστή;
Ο τύπος μου.
Πάμε να φύγουμε από δω; Μακριά απ' τον σαματά, μόνοι οι δυο μας.
Αυτό δεν θέλεις;
Γιατί το έκανες αυτό;
Αυτό δεν έπρεπε να κάνω; Πήρες θάρρος.
Όχι, δεν πήρα.
Έχεις δίκιο.
Μου άξιζε.
Συγγνώμη που φέρθηκα έτσι.
Δεν χρειάζεται να παριστάνεις τίποτα.
Οι γυναίκες θα σε λατρέψουν όπως είσαι.
Και είσαι μια χαρά. Είσαι φιλικός και αστείος.
Και πολύ όμορφος.
Αλήθεια; Έτσι λες;
Ναι.
Είναι ό,τι πιο όμορφο και ειλικρινές μου έχουν πει ποτέ.
Ευχαριστώ. Κυρίες και κύριοι, η μπάντα θα δεχτεί παραγγελίες,
οπότε αν θέλετε κάτι, ευχαρίστως να το παίξουμε.
- Πειράζει; - Όχι, καθόλου.
Ξέρετε το "Be A Star";
Όχι, αλλά αν το τραγουδήσεις, θα σε ακολουθήσουμε.
Εντάξει.
Η Ιβ είναι τέλεια, όπου κι αν πάει
Την ντύνουν από την κορυφή ως τα νύχια
Στην πόλη, στο εμπορικό κέντρο Η Ιβ λατρεύει την υψηλή μόδα
Όταν νυχτώσει, στο κλαμπ Θα χορεύει όλο το βράδυ
Λάμψε δυνατά, λάμψε ως πέρα μακριά Μην ντρέπεσαι, γίνε αστέρι
Εκεί που ζεις, εκεί που είσαι
Γίνε αστέρι
Λάμψε δυνατά, λάμψε ως πέρα μακριά
Γίνε αστέρι
Εκεί που ζεις, εκεί που είσαι
Γίνε αστέρι
Εμπρός, όλοι μπορείτε να γίνετε αστέρια. Ας χορέψουμε!
Η Ιβ βοηθάει τον κόσμο Και το κάνει σωστά
Παίρνει θέση Η Ιβ λάμπει δυνατά
Φώναξε όλους τους φίλους σου Να μαζευτούμε...
Ξέρετε με ποιον χορεύει;
- Όχι. - Με τον δικαστή Πίτερμαν. 10η Περιφέρεια.
Λάμψε δυνατά, λάμψε ως πέρα μακριά
Θα τον βλέπουμε με άλλο μάτι.
Εκεί που μένεις, εκεί που είσαι
Γίνε αστέρι
Ελάτε. Χειροκροτήστε.
Λάμψε δυνατά, λάμψε ως πέρα μακριά Μην ντρέπεσαι, γίνε αστέρι
Εκεί που ζεις, εκεί που είσαι
Γίνε αστέρι
Λάμψε δυνατά, λάμψε ως πέρα μακριά
Γίνε αστέρι
Εκεί που ζεις, εκεί που είσαι
Γίνε αστέρι
Αστρόσκονη και φεγγαρόφωτο Η Ιβ είναι έργο τέχνης
Είναι το όνειρο κάθε κοπέλας...
Έλεν.
Δεν είναι ατάκα για πέσιμο,
αλλά είσαι πολύ όμορφη απόψε.
Μήπως θέλεις να χορέψουμε;
Ναι.
Λάμψε δυνατά, λάμψε ως πέρα μακριά
Γίνε αστέρι
Εκεί που μένεις, εκεί που είσαι
Γίνε αστέρι
Λάμψε δυνατά, λάμψε ως πέρα μακριά
Γίνε αστέρι
Εκεί που ζεις, εκεί που είσαι
Γίνε αστέρι
Φώναξε όλους τους φίλους σου Να μαζευτούμε
Μπορούμε να κάνουμε αλλαγή Που θα κρατήσει για πάντα
Η αγάπη είναι το παν
Είδες την νταρντάνα που χόρευε; Δεν θα ξεχάσω ποτέ αυτή τη νύχτα.
Ούτε και κανένας άλλος.
Ποια θα κοιμάται, η Κέισι ή η μπεϊμπισίτερ;
Μπαμπά.
Μπαμπά;
Πώς είναι ο ξενώνας;
Μπεν, είναι τέλειος. Ευχαριστώ πολύ.
Εγώ σ' ευχαριστώ.
Κοίτα. Αληθινά αστέρια.
Δείχνουν τόσο μακρινά.
Ναι.
Οι Πλειάδες, οι Επτά Αδελφές.
Τα λαμπερά είναι ο αστερισμός Περσέας.
Έχουν ονόματα. Είναι πανέμορφα.
Μπεν, δες το φεγγάρι.
Δεν ήξερα ότι είναι τόσο ρομαντικό.
Μπεν, πέρασα υπέροχα απόψε. Εσύ;
Δεν περίμενα να ήταν τόσο ωραία με τόσους δικηγόρους.
Μόνο ένα πράγμα λείπει για να είναι μια τέλεια βραδιά.
Μπαμπά.
Πώς μπόρεσες;
Κέισι, τα μάτια σου.
Είναι βρεγμένα.
Κέισι, περίμενε.
Κέισι!
Κέις;
Φύγε!
Δεν έγινε τίποτα, Κέισι.
Πήγαινε να σε φιλήσει για να την ερωτευτείς.
Δεν θα ερωτευτώ καμιά, αγάπη μου.
Την έβαλες να μείνει στον χώρο της μαμάς.
Αγάπη μου...
Δεν μπορώ να κάνω τίποτα!
Καταστράφηκαν όλα.
Κέις...
Φύγε. Σε μισώ.
Τρέξε!
Πάμε. Πάμε, πάμε!
- Εδώ! Πάμε! - Εδώ!
Δεν πειράζει. Τα μάτια σου στην μπάλα, εντάξει;
Σου έπεσε πάλι, βλάκα.
Αυτό ήταν, Κέισι. Στον πάγκο.
Όχι, πρέπει να προπονηθώ. Αύριο είναι ο αγώνας για το πρωτάθλημα.
Να το σκεφτόσουν πιο πριν.
Ωραία δεν είναι τα σπορ; Σε κρατάνε σε φόρμα.
Τι θέλεις;
Αν θες τον μπαμπά μου, σε λάθος μέρος ήρθες. Δεν έρχεται πια.
Αλήθεια; Αλλά εσένα ήρθα να δω.
Κέισι, χθες βράδυ,
είχες νερό στα μάτια και έτρεχε στα μάγουλά σου.
Κλάμα λέγεται.
Δεν καταλαβαίνεις, έτσι;
Όταν οι άνθρωποι είναι λυπημένοι, δακρύζουν.
Από πού έρχονται τα δάκρυα;
Από εδώ μέσα.
Γιατί ήσουν λυπημένη; Είναι τέλειο να είσαι άνθρωπος.
Δεν ξέρεις τι θα πει να είσαι άνθρωπος.
Φυσικά και ξέρω. Πανεύκολο.
Έτσι νομίζεις. Εσύ είσαι πάντα ευτυχισμένη.
Η αληθινή ζωή δεν είναι τέλεια. Δεν έχεις πληγωθεί ποτέ.
Δεν έχεις αγαπήσει ποτέ κάποιον και ξαφνικά να φύγει.
Για πάντα.
Η μαμά σου;
Ήταν καλά. Για ένα τσεκάπ πήγε.
Και βρήκαν κάτι.
Πριν το καταλάβω, είχε φύγει. Έτσι απλά.
Όλα άλλαξαν οριστικά.
Ξέρεις κάτι;
Ίσως δεν ξέρω τι θα πει να είσαι άνθρωπος.
Αλλά ένα πράγμα ξέρω.
Κέισι, αυτό που σου συνέβη ήταν άδικο.
Κάθε κορίτσι αξίζει να έχει τη μητέρα του.
Και κανείς ποτέ, μα ποτέ, δεν θα την αντικαταστήσει.
Ξέρεις κάτι; Έχω μια φοβερή ιδέα. Είναι ό,τι καλύτερο για μια τέτοια στιγμή.
Τα λέμε στο σπίτι.
Τελειώσαμε. Είμαστε έτοιμοι.
Αν σκίσεις στην κατάθεση αύριο, κέρδισες τη δίκη.
- Και έγινες συνέταιρος. - Αυτό σκοπεύω.
Θέλεις κάτι άλλο;
Βασικά, μιλούσα με την Έλεν και μου έδειξε την αίτηση πρόσληψης της Ιβ.
Την είδες; Ίσως το βρεις ενδιαφέρον.
Οι τελευταίες τρεις δουλειές.
Ειδικός ωφέλιμου φορτίου της NASA, αστυνομικός στο Σάνιβεϊλ,
γιατρός στο νοσοκομείο Σάνιβεϊλ.
Σίγουρα έχει ζωηρή φαντασία.
Μπεν, σοβαρολογώ.
Έχει κάτι παράξενο. Φοβάμαι ότι κάτι σκαρώνει.
Παραδέχομαι ότι είναι διαφορετική, αλλά νομίζω ότι είναι άκακη.
Ίσως απλώς να ζηλεύω.
Πρόσεχέ την. Δεν θέλω να πάθετε τίποτα εσύ ή η Κέισι.
Ντρου.
Ναι;
Χαίρομαι που ζηλεύεις.
Πού είναι το βιβλίο συνταγών της Ιβ;
Έχει γαλάζια αστέρια στο εξώφυλλο.
Γαλάζια αστέρια...
Δεν είναι εδώ.
Τι να κάνουμε. Θα αυτοσχεδιάσω.
Κέισι, βοήθησέ με. Σε παρακαλώ, βοήθησέ με.
- Βοήθησέ με. - Τι έκανες;
Βοήθεια, Κέισι!
Θα το κάνω εγώ. Έχω κάνει δασοφύλακας!
- Φύγε απ' τη μέση! - Όχι!
Όχι!
Κέισι! Ρίξ' του! Πάνω του!
Χαζή! Τι χαζή που είμαι!
Πάει η βανίλια έκπληξη.
Ωραία έκπληξη. Παραλίγο να έκαιγες το σπίτι.
Τίποτα δεν κάνω καλά. Δεν ξέρω να δακτυλογραφώ, να μαγειρεύω.
Υποτίθεται ότι είμαι καλό πρότυπο.
Κοίτα με.
Θέλω να πλατσουρίσω στο τζακούζι μου.
Ναι, γέλα όσο θες. Κοίτα με, είμαι χάλια.
Κοίτα το πρόσωπό σου.
Κοίτα το δικό σου.
Κοίτα τι όμορφα μάτια.
Δεν είναι και τόσο ωραία.
Είναι. Είναι φοβερά.
Κέισι, είσαι πολύ όμορφο κορίτσι.
Δεν είναι κακό να το δείχνεις μερικές φορές.
Έχεις υπέροχα μάτια. Και πολύ γλυκό χαμόγελο.
Ο μπαμπάς το έλεγε χαμόγελο των 100 βατ. Μάλλον βραχυκύκλωσε.
Μακάρι να μπορούσα να το επαναφέρω.
Κέισι, θα εξομολογηθώ κάτι.
Δεν έχω βοηθήσει κανένα κορίτσι ακόμα.
Κανείς δεν με αγοράζει πια. Δεν ξέρω τι έχω πάθει.
Πρώτον, είσαι ήδη όμορφη, οπότε κόψε τα στραφταλίσματα.
Έφυγαν μαζί με την ντίσκο.
Και δες πόσα πράγματα κάνεις. Αριστεύεις στα πάντα.
Κανείς δεν είναι τόσο καλός σε όλα.
Εγώ πρέπει να είμαι πάντα τέλεια.
Ξέρεις πόσο δύσκολο είναι να είμαι εγώ;
Είναι δύσκολο να είσαι η καλύτερη σε τόσα πράγματα.
Κανείς δεν είναι τέλειος σε όλα. Άνθρωπος θα πει να κάνεις λάθη.
Μα είμαι κούκλα. Οι κούκλες πρέπει να είναι τέλειες.
Το τέλειο είναι βαρετό.
Η μαμά μου έλεγε ότι δεν έχει σημασία να είσαι ο καλύτερος,
αλλά να βάζεις τα δυνατά σου.
Το να είμαι πρότυπο δεν σημαίνει να είμαι πάντα τέλεια.
Ακριβώς.
Εσύ, όμως; Μου φαίνεται ότι σταμάτησες να προσπαθείς.
Έχεις κάνει και ψυχίατρος;
Άντε πάλι. Κρατάς τους άλλους σε απόσταση.
Δεν μπορώ να κάνω αλλιώς.
Όλα είναι διαφορετικά και κανείς δεν καταλαβαίνει.
Να δίνεις καμιά ευκαιρία.
Η μαμά σου θα σε ήθελε ευτυχισμένη. Να είσαι με φίλους και να περνάς καλά.
Κέισι, έχεις πολλά να δώσεις, πολλά πράγματα.
Αρκεί να τα βγάλεις από μέσα σου.
Έτσι λες;
Το ξέρω.
Ιβ, είσαι εντάξει άτομο.
Έλα εδώ.
Κέισι, πέρασα πολύ ωραία απόψε.
Ωραία δεν περάσαμε; Έχω πολύ καιρό να γελάσω έτσι.
Ξέρεις κάτι;
Είσαι στ' αλήθεια η ξεχωριστή μου φίλη.
Δεν θέλω να διακόψω, αλλά κάποια έπρεπε ήδη να κοιμάται.
Καληνύχτα, μπαμπά.
Καληνύχτα, αγάπη μου.
Καληνύχτα, Ιβ.
Έλα, πέσε για ύπνο.
- Καληνύχτα. - Καληνύχτα.
Ωραία ήταν.
Νομίζω ότι αρχίζει να σε συμπαθεί η Κέισι.
Έχω να τη δω να χαμογελάει τόσο πολύ...
Ούτε ξέρω πόσο καιρό.
Λοιπόν, εγώ... πάω για ύπνο.
Μπεν,
πήγα στην προπόνηση της Κέισι. Είναι πολύ καλή. Έπρεπε να τη δεις.
Το ξέρω. Είναι φοβερή, έτσι;
Πήγαινα συνέχεια, αλλά δεν ξέρω...
Η δουλειά μπαίνει στη μέση.
Όταν ηρεμήσεις λίγο, θα πηγαίνεις στους αγώνες.
Είσαι ο μεγαλύτερος υποστηρικτής της.
Σωστά.
Καληνύχτα, Μπεν.
Καληνύχτα, Ιβ.
Γεια.
Μεγάλος αγώνας σήμερα.
Θα έρθω, το υπόσχομαι. Μην ξεκινήσετε χωρίς εμένα, εντάξει;
Ναι, καλά.
Έχετε νέο μήνυμα!
"Παραλάβαμε τον δεύτερο τόμο του Βιβλίου των Νεκρών.
Καλέστε το βιβλιοπωλείο".
Η αύξηση θα τεθεί σε ισχύ στο τέλος του έτους.
Στα οικονομικά νέα,
η Marathon Toys ανακοίνωσε κι άλλες απογοητευτικές πωλήσεις της κούκλας Ιβ.
Όλες οι κούκλες μόδας παρουσιάζουν μειωμένες πωλήσεις,
και τα νούμερα της Ιβ συνεχίζουν να πέφτουν.
Το αμάξι μου.
Το εμπορικό κέντρο μου.
Στελέχη της εταιρείας ξεκίνησαν τη διαδικασία απόσυρσης.
Η ακύρωση της κούκλας θα κριθεί σε δύο εβδομάδες.
Δεν μπορεί.
Ο ήλιος μπορεί να δύσει τελικά στο Σάνιβεϊλ.
Γύρνα πίσω.
Μάντεψε. Το βιβλιοπωλείο έφερε τον δεύτερο τόμο.
- Τι; - Σήμερα είναι η τέταρτη μέρα.
- Στη δύση του ήλιου, όλα θα γίνουν μόνιμα. - Μόνιμα;
Δεν θα ξαναγίνεις κούκλα.
Αυτό ήταν. Θα μείνεις εδώ.
Δεν χρειαζόμαστε το βιβλίο τελικά.
Τώρα που γίναμε φίλες, δεν μπορώ να σε στείλω πίσω.
Είσαι οικογένεια.
Μα είδα στην τηλεόραση ότι πάνε να...
Ήρθαν να με πάρουν. Τα λέμε στον αγώνα.
Κέισι, περίμενε!
- Πάμε! - Να τοι, οι Νοτρ Νταμ Νάιτς.
Και οι γηπεδούχοι Γουίντσορ Γουάιλντκατς.
Δώστε τους να καταλάβουν.
Αυτό είναι.
Κυρίες και κύριοι, σε λίγο ξεκινάει ο αγώνας για το πρωτάθλημα.
Πού είναι; Θα τελειώναμε πριν από μισή ώρα.
Προσπαθούν να μας πιέσουν.
Ηρεμήστε, παιδιά.
Είναι αθέτηση των όρων.
Οι δημοσιογράφοι υπέγραψαν το πιστοποιητικό.
- Είναι απαράδεκτο. - Θα έρθουν.
Είναι λόγος αναβολής της δίκης.
Τι λες, Μπεν;
Ο αγώνας της Κέισι!
Μπεν;
Τι;
Είστε πανέτοιμοι να το χειριστείτε.
- Μπεν, πού πας; - Σ' έναν αγώνα φούτμπολ.
Πώς θα κερδίσει η Κέισι χωρίς τον υποστηρικτή της;
- Ναι. - Ναι!
Μπεν, πού πας; Μόλις τηλεφώνησαν. Είναι στον δρόμο.
Φιλ, πριν από δέκα λεπτά άρχισε ο μεγάλος αγώνας του γυμνασίου
και η Κέισι είναι πασαδόρος.
Δεν έχω πάει σε αγώνα όλη τη χρονιά και δεν θα χάσω τον τελευταίο.
Μπεν.
Δεν σ' έχω κρεμάσει ποτέ.
Αν λόγω αυτού δεν γίνω συνέταιρος, ας είναι.
Αλλά έχασα ήδη ένα αγαπημένο μου πρόσωπο.
Δεν θα αφήσω να ξανασυμβεί αυτό.
Πάμε!
Έτσι μπράβο!
Η πασαδόρος Κέισι Στούαρτ σε απόσταση οχτώ γιάρδων.
Πρώτο ντάουν των Γουάιλντκατς ενώ απομένουν 5:09 στην πρώτη περίοδο.
Πάμε, Γουάιλντκατς! Έλα, Μπρους. Σκίσ' τους για χάρη μου!
Ο γιος μου είναι.
- Μπεν; - Πώς πάει, Φίλις;
Πού χάθηκες; Δεν περίμενα να ξανάρθεις.
Το ίδιο και κάποια άλλη.
Πάμε!
Πάμε, Κέισι!
Η κόρη μου είναι.
ΚΟΥΚΛΕΣ Ιβ ΞΕΠΟΥΛΗΜΑ
Βιβλιοπωλείο Γυρισμένες Σελίδες
Δεύτερο ντάουν και έξι γιάρδες ακόμα στη γραμμή των 45 γιάρδων.
Οι γηπεδούχοι χάνουν με τέσσερις πόντους και απομένουν 12 δευτερόλεπτα.
Πάμε!
Πάμε, Γουάιλντκατς!
- Γεια. - Ιβ, ήρθες!
Κι εσύ.
Χάρη σ' εσένα.
Πάμε, παιδιά.
- Μπεν, ήρθα να σε αποχαιρετήσω. - Τι;
- Ήρθα να πω... - Μετά. Τελειώνει ο αγώνας.
Πες μου μετά.
- Έτοιμοι; - Πάμε!
Έλα, Κέισι!
Άλλο ένα τατσντάουν θέλουμε, Κέις!
Μπλε σφήκα, πάμε.
Έτοιμοι, θέσεις, χατ!
Είμαι ελεύθερος!
Πέτα την!
Ναι!
Ναι! Ναι!
Πάμε, Γουίνερ!
Πάμε!
Πάμε, Γουίνερ!
Ναι!
Ο διαιτητής λέει ότι δεν είναι τατσντάουν.
Θεέ μου.
Το τελικό σκορ του αγώνα
είναι 14 για τους νέους πρωταθλητές Νοτρ Νταμ Νάιτς
και 10 για τους Γουίντσορ Γουάιλντκατς.
Τι έγινε;
Έχασαν.
Επιστρέφω αμέσως.
Δεν πειράζει.
Ήταν η καλύτερη πάσα που έχω δει.
Μπαμπά.
Είμαι πολύ περήφανος.
Δεν πειράζει που χάσατε. Ήσουν φοβερή σήμερα.
Λυπάμαι πολύ που δεν ήμουν δίπλα σου.
Δεν μπορούσα να σου πω...
ότι πονούσα πολύ.
Όλα όσα κάναμε μαζί,
εσύ, η μαμά σου κι εγώ.
Θα ήταν πολύ περήφανη για σένα.
Μου λείπει πολύ.
Το ξέρω.
Κι εμένα μου λείπει, αγάπη μου.
Αυτό ήταν 50 βατ. Θέλεις να δώσεις εκατό;
Στενοχωριέσαι γιατί παραλίγο να κερδίσετε,
αλλά έπαιξες καλά.
Όντως. Ήταν πολύ καλό.
Κέισι, ωραία πάσα.
Για κορίτσι;
Για οποιονδήποτε.
Ευχαριστώ, βλ... Ευχαριστώ, Μπρους.
- Πού είναι η Ιβ; - Εκείνη η όμορφη γυναίκα;
Έφυγε. Μου είπε να σας πω αντίο.
- Τι; - Είπε ότι βρήκε ένα βιβλίο.
Της το διάβασε κάποιος και γυρίζει σπίτι της.
Στο Σάνιβεϊλ;
Όχι. Γυρίζει πίσω.
Μα γιατί; Δεν καταλαβαίνω.
Τι είναι αυτά που λες;
Δεν έχουμε χρόνο. Να τη σταματήσουμε.
Πάμε στο Σάνιβεϊλ.
Νόμιζα ότι το Σάνιβεϊλ είναι στις κεντρικές ΗΠΑ.
Στο κέντρο της πόλης είναι. Έλα.
Μα τι συμβαίνει;
Η Ιβ θα γίνει κομμάτια.
ΡΕΣΕΨΙΟΝ
Κύριε, γύρισα.
Άργησες.
Ακολούθησε τις πατημασιές.
Ήλιε των ήλιων, φεγγάρι των φεγγαριών, ξύπνησα και τώρα επιστρέφω.
Να το.
Ο ήλιος δύει στις 6:01 μ.μ. Πρέπει να βιαστούμε.
Κέισι, θα μου πεις κι εμένα;
Εντάξει. Γεια.
Ήρθε εδώ κάποια που μοιάζει με την κούκλα Ιβ;
Εννοείς τη γυναίκα από τις φωτογραφίσεις;
Ναι, ήρθε να πάρει την τελευταία της πληρωμή.
Την έστειλα στη μισθοδοσία. Ακολουθήστε τις πατημασιές.
Η μισθοδοσία.
Είναι κλειδωμένα.
Το σακίδιο της Ιβ.
Δεν θα τη βρούμε ποτέ.
Κέισι;
Προλάβαμε. Δεν είναι αργά.
Κέισι, είναι.
Τα μάγια ολοκληρώθηκαν.
Δεν έχω πολύ χρόνο.
Δεν γίνεται να φύγεις.
Γιατί το κάνεις αυτό;
Στάσου...
Δεν γίνεται, έτσι;
Δεν μπορεί να είσαι...
Θα γυρίσω σπίτι.
Εκεί ανήκω.
Κέισι, θα ακυρώσουν την κούκλα. Με χρειάζονται στο Σάνιβεϊλ.
Κι εμείς σε χρειαζόμαστε. Μη μας παρατάς.
Σ' αγαπάμε.
Κι εγώ σας αγαπώ.
Μου μάθατε πάρα πολλά.
Ξέρω ότι βοήθησα ένα κοριτσάκι.
Ελπίζω να ακολουθήσουν κι άλλα.
Εδώ ανήκω.
Είναι το σπίτι μου.
Δεν τα πήγαινα πολύ καλά πριν.
Χάρη σ' εσένα, τώρα ξέρω γιατί.
Τώρα θα γυρίσω πίσω και όσα μου έμαθες θα ισχύουν για όλες τις κούκλες.
Αλλά αν δεν πάω, δεν θα υπάρχει πια η Ιβ.
Είναι απίστευτο. Δεν ξέρω...
τι να πω.
Εκτός από ευχαριστώ.
Δεν θα σας ξεχάσω ποτέ.
- Αντίο, Κέισι. - Αντίο, Ιβ.
Έλα να με βρεις στο Σάνιβεϊλ.
Τι λες να τη βάλουμε σε ξεχωριστό μέρος;
Εντάξει;
Δεν είναι υπέροχη;
Κοίτα τα ρούχα και τα μαλλιά της.
Για δες.
ΝΕΕΣ ΚΟΥΚΛΕΣ Ιβ ΜΟΛΙΣ ΕΦΤΑΣΑΝ!
Σάρα, περίμενε.
Μπαμπά, να πάω;
Ναι, πήγαινε.
- Κέισι, τα μαλλιά σου είναι πολύ ωραία. - Ευχαριστώ.
Πάω να πάρω μερικά CD. Θέλετε να έρθετε;
- Δεν έχεις δουλειά; - Όχι πια.
Τέλεια, πάμε.
- Έχουμε πολλά να σου πούμε. - Κι εγώ.
Να σε. Άργησα;
- Όχι, μόλις έφτασα. - Ωραία.
Πού είναι η Κέισι;
Είναι με κάποιες παλιές φίλες της.
- Μεγάλη αλλαγή. - Πολλά έχουν αλλάξει.
Αυτό είναι σίγουρο, συνέταιρε.
Πού θες να πάμε για φαγητό για να το γιορτάσουμε;
Τι λες για το νέο χορτοφαγικό;
Δεν έχουν αλλάξει και τόσα πολλά.
Είναι εκπληκτικό, Σαμ.
Ανανέωσαν την Ιβ.
Ό,τι κι αν έκαναν, πιάνει.
Μαμά, κοίτα τι πήρα.
Αγάπη μου, είναι υπέροχο.
Γεια, είμαι η Ιβ. Δείξε μου το χαμόγελό σου των 100 βατ.
Η Ιβ είναι τέλεια, όπου κι αν πάει
Την ντύνουν από την κορυφή ως τα νύχια
Στην πόλη, στο εμπορικό κέντρο
Η Ιβ λατρεύει την υψηλή μόδα
Όταν νυχτώσει, στο κλαμπ Θα χορεύει όλο το βράδυ
Λάμψε δυνατά, λάμψε ως πέρα μακριά Μην ντρέπεσαι, γίνε αστέρι
Εκεί που ζεις, εκεί που είσαι Φώναξέ το, γίνε αστέρι
Λάμψε δυνατά, λάμψε ως πέρα μακριά Γίνε αστέρι
Εκεί που μένεις, εκεί που είσαι Γίνε αστέρι
Λάμψε δυνατά, λάμψε ως πέρα μακριά Μην ντρέπεσαι, γίνε αστέρι
Εκεί που μένεις, εκεί που είσαι
Γίνε αστέρι
Λάμψε δυνατά, λάμψε ως πέρα μακριά Γίνε αστέρι
Εκεί που μένεις, εκεί που είσαι Γίνε αστέρι
Λάμψε δυνατά, λάμψε ως πέρα μακριά Μην ντρέπεσαι, γίνε αστέρι
Υποτιτλισμός: Σύλβια Τσάτσαρη